Araris
Araris (port. Lago Arari) – ežeras šiaurės rytų Brazilijoje, Paros valstijoje, Maražo saloje, ~100 km į šiaurės vakarus nuo Beleno. Išsidriekęs iš šiaurės į pietus 31 km, plotis iki 8 km. Kranto linija vinguriuota, aplink daug ežerų ir šlapynių. Arario ežeras aliuvinis – Amazonės potvynių metu smarkiai ištvinsta, o sausmečiu išsiskaido į atskirus baseinus. Protakomis jungiasi su Para ir Atlanto vandenynu. Vakariniame krante įsikūręs Santa Kruz do Arario miestas.